Zilele trecute în ziarul nostru am scris despre realizările edilitar-gospodărești din comuna Iclod, amintind și câteva din obiectivele aflate în derulare în satul Livada. Tot zilele trecute în localitatea de pe Valea Someșului Mic a avut loc predarea de amplasament la investiția ,,Modernizare LEA JT și injecție de putere în Livada, comuna Iclod, jud Cluj", Această investiție implică relocarea stâlpilor din grădini și proprietati la DN și înlocuirea tuturor stâlpilor de lemn cu stâlpi de beton. De asemenea proiectul mai prevede amplasarea unui post nou de transformare și modernizarea branșamentelor electrice la consumatori. La predarea investiției au participat: reprezentanții Primăriei comunei Iclod, ai Regiei de Apă, Societății de distribuire a gazelor naturale, ai RENEL, Gherla și Cluj, Orange România și reprezentantul constructorului de trotuare, lucrare efectuată recent. Valoarea investiției este de aproximativ 2.000.000 lei. Societatea executantă este Electric Line. Durata execuției este de 9 luni, începând cu luna martie 2024.
De această investiție a fost mare nevoie în localitatea de pe marginea șoselei naționale Cluj-Gherla, unde stâlpii de electricitate mereu au constituit problemă. Edilii comunei Iclod doresc să realizeze astfel de lucrări și în celelalte localități componente, unde după ce s-au modernizat drumurile și trotuarele va fi reglementată și situația relocării stâlpilor de lemn cu stâlpi de beton, așa cum există în toate orașele noastre. Încet, dar sigur, Iclodul se apropie tot mai mult de mediul urban, asta oglindesc și realizările edilitare din ultimii ani (Promenada de pe malul pârâului Aluniș, amfiteatru în aer liber, noul centru civic, centrul cultural modern, IclodArena etc.). Multe orașe nu dispun de aceste obiectiv.
Szekely Csaba